ล่วงเลยวันเกิดเพื่อนสนิทอีกคนมานานมากกกก 
(คือ เดือนที่แล้ว แหะ แหะ)
ก็เลยพามาสวีทกันตามประสาสาวโสด ????

จริงๆ ตอนแรกชวนเจ้าของวันเกิดเดือนกรกฎาคมมา แต่ไม่ว่างมา เลยคิดว่าอาจจะไม่ได้มาแล้ว 
แต่พอดีเพื่อนอยากมา ก็เลยพามาละกัน
(อยากมามาก ถึงขั้นเตรียมdressมาเปลี่ยนกันเลยงี้)

เจ้าของเรือ จะแจ้งเวลาออกเรือมาล่วงหน้า เพราะมี 2 รอบ คือ 
Sunset dinner cruise 18.00-20.00 กับ ...
Bangkok by night 20.30-22.30
ใช้เวลา 2 ชั่วโมงในการชื่นชมทรรศนียภาพริม 2 ฝั่งแม่น้ำเจ้าพระยา และเพลิดเพลินกับรสชาติอาหารจากครัวที่มีชื่อเสียง อย่าง Mango tree

ทางเรือจะให้มารอล่วงหน้าอย่างน้อย 10 นาที พีเลยต้องแอบแว๊บงานมาตอน 4 โมงกว่าๆเพื่อมุ่งหน้าไปยัง Asiatique ที่เป็นสถานที่ที่เรืิอจะมาคอยรับ

ขึ้นเรือมาปุ๊บ พนักงานต้อนรับก็มาพร้อมพวงมาลัย และเชิญไปที่โต๊ะ ถ้าคนไม่เยอะมาก สามารถเลือกโต๊ะนั่งเองได้เลยว่าจะนั่ั่งไหน นั่งเรียบร้อย พนักงานจะมีผ้าเย็นผสมกลิ่นการบูรมาเสิร์ฟ เพื่อเพิ่มความสดชื่นก่อนเริ่มเดินทาง
(ส่วนตัว ไม่ชอบกลิ่นอะไรแรงๆ เลยวางไว้เฉยๆ)

ออกเดินทางได้ซักพัก เค้าก็เริ่มต้นด้วย ของทานเล่นก่อนเลย 

- Fried vegetable spring roll with crispy fries noodles -
มาจานย่อมๆ น่ารัก เป๊าะเปี๊ยะทอดมากรอบ แอบอมน้ำมันนิดหน่อย ไส้ด้านในมีวุ้นเส้น รสชาติหวานจากผัก อร่อยดีค่ะ ส่วนหมี่กรอบ ชอบมากกกกก กรอบ ร่วน หวานอมเปรี้ยว อร่อยค่ะ!!

หลังจากเสิร์ฟของว่างก่อน ก็ปล่อยให้เพลิดเพลินกับวิวรอบด้านเรือเล็กน้อย เรือจะสร้างให้เห็นวิวทั้ง 2 ด้าน ด้านหน้าก็มีพื้นที่ให้เดินไปถ่ายรูปกับสะพานสวยๆ อย่างสะพานพระราม 8 ได้ด้วย (ถ้าฝนไม่ตก)

*ถ้าฝนตก เค้าก็จะมีแผ่นพลาสติกใสมากันด้านหน้าและรอบๆ ให้ค่ะ 

ลืมบอกว่า เรืออันนี้ค่อนข้าง privateมาก เพราะเค้าไม่ได้เน้นจำนวนคน แต่เน้นความหรู โรแมนติก 
(จริงๆ ควรมากับหนุ่มนะเนี่ย ????)
และเป็นส่วนตัว เพราะจะมีแค่ 20กว่าโต๊ะเท่านั้น 

กลับมาเรื่องอาหารกันต่อ 
- Mixed Thai appetisers - มี 4 อย่าง
@ Pomelo salad
ยำส้มโอ เป็นอาหารไทยที่หาทานไม่ได้เยอะตามทั่วไป ทานแล้วสดชื่นมาก เพราะส้มโอออกเปรี้ยวอมหวาน เข้ากับน้ำยำที่ทำมารสชาติไม่เหมือนให้คนต่างชาติทาน แต่รสชาติออกไทยเลยค่ะ 
@ Pla goong
กุ้งมา 1 ตัวใหญ่พอดีคำเลยค่ะ เนื้อกุ้งสด หวาน น้ำยำก็เปรี้ยว กลมกล่อม
@ Yum makua
ยำมะเขือ พีไม่ค่อยทานมะเขือเท่าไหร่ แต่อันนี่ทานแล้ว ไม่มีกลิ่นเหม็นเขียว นุ่ม รสชาติจัดดี ออกหวานมะเขือด้วยค่ะ
@ Nua namtok
เนื้อน้ำตก ตอนแรกเพื่อนจะกินแล้ว พอรู้ว่าเป็นเนื้อ ส่งมาให้พีเลยค่ะ เนื้อนุ่มมาก หอม ยำมาได้รสชาติกำลังดี เปรี้ยวเค็ม ครบทุกรส หอมข้าวคั่ว

ก่อนถึง Main course มีคั้นด้วยซุป
- Tom yum with River prawn -
อันนี้เก๋มาก ในวิธีการเสิร์ฟ พอดีพีกับเพื่อนไปถ่ายรูปที่หัวเรือเพลิน เดินกลับมามีจานพร้อมฝาครอบอยู่บนโต๊ะ พอนั่งปุ๊บ พนักงานก็มาเปิดฝา พร้อมบีบมะนาวลงไป ตามด้วยกา เทน้ำต้มยำราดเห็ดและกุ้งแม่น้ำที่อยู่ในจาน 
รสชาติ เข้มข้นกำลังดี หวาน เปรี้ยว กลมกล่อม เนื้อกุ้งแม่น้ำ นุ่ม ไม่สาก อร่อยดีค่ะ พีประทับใจตั้งแต่กรรมวิธีละ 55555

ก่อนเริ่มmain course เค้าจะมี Lime sorbet เพื่อล้างปากก่อนด้วย เก๋มาก!! รสชาติเปรี้ยว หวาน อร่อยค่ะ ติดใจ!!!!! แต่มาแก้วเล็กๆ เท่านั้นเอง
(เกือบไม่ดื่มละ เพราะคิดว่ามีแอลกอฮอล์)

Main course 
*เค้าจะมีให้เลือก 4 อย่าง พีได้ชิม 3 อย่าง เอ๊ะ! ยังไง
- Bone-in organic pork chop with Panang sauce - (ของพี)
พีเป็นคนไม่ชอบทานแกงกะทิทั้งหลาย เพราะไม่ค่อยชอบพวกเครื่องเทศ แต่ยอมเลยกับpork chopจานนี้ สีสันน่าทานสุดๆ เนื้อหมูนุ่มมากกก ไม่ต้องใช้มีด ก็เลาะออกมากินได้ง่ายมาก นุ่ม สุกกำลังดี เครื่องแกงก็ไม่เผ็ดมาก ถึงเครื่องสุดๆ เข้นข้ม มัน รสชาติกลมกล่อม อร่อยค่ะ พีทานหมดชิ้นเลย 
เสิร์ฟมาพร้อมข้าวกล้อง แครอทและบล๊อคโคลี่ลวก

- Grain fed slow-cooked Angus beef rib with Green curry sauce - (ของเจ้าของเรือ)
พอดีเจ้าของเรือ เดินทางมาด้วย เลยได้พูดคุยจนมานั่งร่วมโต๊ะด้วย เค้าเลยบอกว่าอันนี้เป็นอีก 1 เมนูที่เค้าภูมิใจนำเสนอ แบ่งมาให้ทาน ชิ้นนึง
ปกติชอบทานเนื้ออยู่แล้ว อยากบอกว่า เนื้อเลาะออกง่ายมาก นุ่มมมม ไม่เหนียวเลย แถมแกงเขียวหวานก็ซึมเข้าเนื้อเลยค่ะ สำหรับคนชอบหวานน่าจะชอบ เพราะแกงเขียวหวาน รสชาติค่อนไปทางหวานสมชื่อ

- Grilled sea Tiger prawn with garlic lime sauce - (ของเพื่อนสาว)
อันนี้ก็ให้เพื่อนตัดมาชิ้นเล็ก ๆ ชิมนิดหน่อย พอรู้รสชาติได้บ้าง กลิ่นกระเทียมหอม กุ้งเนื้อนุ่ม หวานปนเค็มเล็กๆ เสิร์ฟพร้อมน้ำจิ้มซีฟู้ด เพื่อนบอกอร่อยค่ะ 

สุดท้าย แต่ไม่ท้ายสุด 
Dessert 
- ข้าวเหนียวมะม่วง + caramel pudding topping ด้วยลิ้นจี่+ขนุน -
อร่อยมากกกกกกก ทั้ง 2 อย่างเลย 
ข้าวเหนียวมะม่วง มะม่วงหวานกำลังดี ทานพร้อมกับข้าวเหนียวที่ชุ่มด้วยน้ำกะทิเข้มข้น อร่อย และฟินนนนนนสุดๆ 
พุดดิ้งหอมกลิ่นคาราเมล แต่ไม่หวานเลี่ยนอย่างที่คิด แต่ชอบตรงรสชาติของลิ้นจี่และขนุน ที่ทำให้แปลกใหม่และอร่อยลงตัวสุดๆ แทบอยากจะขออีกที่เลยค่ะ!! 
* เจ้าของบอกว่า ข้าวเหนียวมะม่วงจะคงไว้ทุกฤดูกาล แต่พุดดิ้ง อาจจะสลับเปลี่ยนไปเป็นเมนูอื่นๆ บ้าง

สุดท้ายเค้าจะเสิร์ฟ กาแฟ/ชาให้ล้างปาก ก่อนจบทริป

ตลอดทางจะได้ชมทรรศนียภาพ ริมฝั่งแม่น้ำ ทั้งสะพานซังฮี้ วัดอรุณ วัดพระแก้ว พระบรมราชวัง ศิริราช และจบที่สะพานพระราม 8 แล้วย้อนกลับมาที่Asiatique 

ค่าเสียหาย 2000+7% vat+10% service charge กับ 6 Thai fusion course set menu และบรรยากาศโรแมนติก ก็ถือว่าคุ้มนะคะ 

ใครมีแขกบ้านแขกเมือง เพื่อนต่างชาติ หรือต้องการพาคู่มาสวีท พามาได้เลยนะคะ รับรอง เค้าจะประทับใจอย่างแน่นอน ????